**ОУ”ВАСИЛ ЛЕВСКИ-”с.ЯБЪЛКОВО,общ.ДИМИТРОВГРАД**

**ул.”Васил Левски”№24;тел.03937/22 66;email:** **info-2602016@edu.mon.bg**

**Утвърждавам: (П)**

**Директор: (Елза Видева)**

**Заповед №296/13.09.2024 г.**

**Форми на обучение**

Формите на обучение са приети на заседание на Педагогическия съвет на 05.09.2023 г. (съгласно чл. 263, ал. 1, т. 4 от Закона за предучилищното и училищното образование) и са заложени в Глава трета, Раздел четвърти на Правилника за дейността на училището.

  Училището организира дневна, самостоятелна и индивидуална/комбинирана форма на обучение и други допустими по ЗПУО при необходимост.

В самостоятелна форма имат право да се обучават лица, неподлежащи на задължително обучение.

В дневната форма на обучение учениците се организират в паралелки и групи, а за останалите форми /самостоятелна и индивидуална/ обучението се организира за отделен ученик.

1. **Дневната форма на обучение** е присъствена форма, която се провежда между 8,00 ч. и 18,00 ч. в учебните дни. Редът и условията за приемане на ученици в дневна форма се определят при спазване на разпоредбите на ЗПУО.
2. **Самостоятелната форма на обучение** се организира за:
3. Учениците в задължителна училищна възраст, които по здравословни причини не могат да се обучават в дневна форма, както и даровити деца в задължителна училищна възраст, които могат да се обучават в самостоятелна форма след решение на ПС;
4. Лица, навършили 16-годишна възраст;
5. Ученици с наложено наказание: „Преместване от дневна в самостоятелна форма на обучение“.

Учениците в самостоятелна форма на обучение се явяват на изпити в 3 сесии: редовна и две поправителни. За една учебна година ученик в самостоятелна форма на обучение може да завърши един клас.

**Ред и условия за приемане на ученици в самостоятелна форма на обучение:**

1. Подаване на заявление до Директора на училището с приложено копие от документ за успешно завършен предходен клас.
2. Разглеждане на заявлението: на ПС – за ученици под 16-годишна възраст; от Директора – за ученици, навършили 16-годишна възраст.
3. Издаване на заповед за приемане на ученика в самостоятелна форма на обучение; издаване на заповед за определяне на училищни комисии за организация и провеждане на изпити за определяне на годишна оценка, в която са разписани задълженията на комисиите. Прилага се и утвърден от Директора график.
4. Оповестяване на графика на определеното в заповедта място в училището за информация на учениците; предоставяне на учениците на конспекти на учебното съдържание по съответните учебни предмети; изготвяне на изпитни билети по конспектите и на критерии за оценяване и одобряването им от директора; изготвяне на протоколи за дежурство при провеждане на писмен изпит.
5. Оценяване на изпитните работи и вписване на аргументирана рецензия, подписана от двамата оценители; изготвяне на протоколи за резултатите от изпитите; вписване на резултатите от изпитите в съответната училищна документация.
6. Издаване на удостоверение за завършен клас.

**III. Индивидуална форма на обучение се организира за:**

1.Ученици, които по здравословни причини не могат да посещават училището повече от 30 последователни учебни дни;

2.За даровити ученици, както и за ученици, които по семейни причини желаят да завършат в други срокове обучението си за един или повече класове.

В случаите по т.1 училището може да организира индивидуално обучение в домашни условия въз основа на медицински документ, издаден от лекарска консултативна комисия, като осигурява от 8 до 12 часа учебни часа седмично. Индивидуалната форма на обучение включва учебни занятия, както и изпити или текущи проверки по учебни предмети, ако това е предвидено с индивидуалния учебен план, утвърден от директора на училището.

Условията и редът за организиране и провеждане на изпитите се определят със заповед на директора на училището.

**Ред и условия за приемане на ученици в индивидуална форма на обучение**:

1. Подаване на заявление до Директора на училището с приложено копие от документ за успешно завършен предходен клас, медицински документи, удостоверяващи заболяването.
2. Разглеждане на заявлението на ПС.
3. Издаване на заповед за приемане на ученика в индивидуална форма на обучение.
4. Изготвяне, съгласуване с родителите и утвърждаване от Директора на индивидуален план за обучение.
5. Изготвяне на седмично разписание на часовете.
6. Текущи изпитвания – ритмично, при съобразяване със здравословното състояние;

Минимален задължителен брой текущи оценки - съобразно броя часове, с които се изучава учебния предмет;

Предвидени изключения - за ученици с нарушена моторика на горните крайници вследствие на детска церебрална парализа, физически увреждани

1. Издаване на удостоверение за завършен клас.

**IV.**  **Комбинираната форма**на обучение се организира в паралелки и в групи, а за отделни учебни предмети – за отделен ученик.

Комбинираната форма на обучение включва обучение при условията и реда на дневна форма и индивидуално обучение по 1 или няколко учебни предмета, което се провежда в училището.

Комбинираната форма на обучение се организира:

1. за ученици със СОП, които се обучават по индивидуални образователни програми (ИОП), чиито родители са заявили писмено желание и за които училищният екип препоръчва тази форма на обучение;

2. за ученици в класовете от основната степен на образование, преместени в училище, в което не се изучава чуждият език, който те са изучавали преди преместването си.

Обучението в комбинирана форма на обучение за ученици със СОП се извършва по индивидуален учебен план, утвърден от директора или се организира индивидуално обучение по чуждия език.

Ученици, които следва да се обучават в индивидуална или комбинирана форма на обучение, подават писмено заявление до директора на училището.